કરો  રક્ષા  વિપદમાંહી,  નથી એ પ્રાર્થના મારી વિપદથી ના ડરું કો’ દી, પ્રભો એ પ્રાર્થના મારી  મળે દુઃખ તાપથી શાંતિ, નથી એ પ્રાર્થના મારી સહુ દુઃખો  શકું જીતી,  પ્રભો એ પ્રાર્થના મારી  સહાયે કો  ચઢો આવી,  નથી એ પ્રાર્થના મારી ડગું  ના આત્મશ્રદ્ધાથી,  પ્રભો એ પ્રાર્થના મારી  પ્રભો મુને  પાર ઉતારે,  નથી એ પ્રાર્થના મારી તરી જવા ચહું શક્તિ,  પ્રભો એ પ્રાર્થના મારી  હરિ બોજો  ધરી લે તું,  નથી એ પ્રાર્થના મારી ઉઠાવી હું શકું સહેજે,  પ્રભો એ પ્રાર્થના મારી  સુખી દિને સ્મરું ભાવે;  દુઃખી અંધાર રાત્રિએ ન શંકા  તું વિશે આવે, પ્રભો એ પ્રાર્થના મારી